ทางหลวงพิเศษหมายเลข 8

ทางหลวงพิเศษระหว่างเมือง หมายเลข 8 (มอเตอร์เวย์ M8) หรือที่นิยมเรียกว่า "มอเตอร์เวย์สายใต้" เป็นโครงการทางหลวงพิเศษระหว่างเมือง เริ่มต้นจาก อ.นครชัยศรี จังหวัดนครปฐม ลงสู่ภาคใต้ ไปสิ้นสุดที่ อำเภอสุไหงโกลก จังหวัดนราธิวาส เป็นส่วนหนึ่งของโครงข่ายเส้นทางในแผนแม่บทระบบทางหลวงพิเศษระหว่างเมืองที่ได้รับอนุมัติจากคณะรัฐมนตรี คณะที่ 52 เมื่อวันที่ 22 เมษายน พ.ศ. 2540
โครงการแบ่งออกเป็น.
สถานะทั้งโครงการล่าสุด.
โดยในขั้นแรกต้นจะเริ่มดำเนินการช่วงที่ 1 นครชัยศรี-ปากท่อ ในปี 2569-2570 ก่อน (ข้อมูล สิงหาคม 2568)
โครงการ มอเตอร์เวย์ M8 ช่วงที่ 1 นครชัยศรี-ปากท่อ.
สถานะล่าสุด (ข้อมูล สิงหาคม 2568).
"อยู่ในขั้นตอนการสอบถามความคิดเห็นหน่วยงานที่เกี่ยวข้อง ก่อนบรรจุวาระการพิจารณาของที่ประชุม ครม"
ตำแหน่งโครงการ (กม. 9+855 ถึง กม 71+750).
"จุดเริ่มต้นโครงการ : กม. 9+855 (บริเวณเชื่อมต่อกับมอเตอร์เวย์ M81 สายบางใหญ่ – กาญจนบุรี และถนนเพชรเกษม (ทางหลวงหมายเลข 4))"
"จุดสิ้นสุดโครงการ : ทางแยกต่างระดับปากท่อ กม.71+750 ซึ่งเชื่อมกับ ถนนพระราม 2 (ทางหลวงหมายเลข 35) ที่ อ.ปากท่อ จ.ราชบุรี"
ด่านเก็บค่าผ่านทางมีจำนวน 6 ด่าน.
"1) ด่านนครชัยศรี (เข้า – ออก ทางหลวงหมายเลข 338 และทางหลวงหมายเลข 4)"
"2) ด่านตลาดจินดา (เข้า – ออก ทางหลวงหมายเลข 375)"
"3) ด่านบางแพ (เข้า – ออก ทางหลวงหมายเลข 325)"
"4) ด่านราชบุรี (เข้า – ออก ทางหลวงชนบท รบ.1010) (เลี่ยงเมืองราชบุรี)"
"5) ด่านวัดเพลง (เข้า – ออก ทางหลวงหมายเลข 3088)"
"6) ด่านปากท่อ (เข้า – ออก ทางหลวงหมายเลข 35)"
ที่พักริมทาง 3 แห่ง.
"1) สถานที่บริการทางหลวง (Service Area) กม.16+000 ต.โคกพระเจดีย์ อ.นครชัยศรี" "จ.นครปฐม"
"2) จุดพักรถ (Rest Stop) กม.32+000 ต.หัวโพ อ.บางแพ จ.ราชบุรี"
"3) ศูนย์บริการทางหลวง (Service Center) กม.52+200 อ.เมืองราชบุรี จ.ราชบุรี"
โครงการ มอเตอร์เวย์ M8 ช่วงที่ 2 ปากท่อ-ชะอำ.
สถานะล่าสุด (ข้อมูล สิงหาคม 2568).
"ทบทวนศึกษาความเหมาะสมทางเศรษฐกิจและออกแบบรายละเอียด งบประมาณปี 2569 จำนวนเงิน 85 ล้านบาท"
โครงการ มอเตอร์เวย์ M8 ช่วงที่ 3 ชะอำ-ปราณบุรี.
สถานะล่าสุด (ข้อมูล สิงหาคม 2568).
"ทบทวนศึกษาความเหมาะสมทางเศรษฐกิจและออกแบบรายละเอียด งบประมาณปี 2569 จำนวนเงิน 95 ล้านบาท"
ทางหลวงพิเศษระหว่างเมือง สายนครปฐม-ชะอำ.
เป็นโครงการก่อสร้างทางหลวงพิเศษหมายเลข 8 ที่เริ่มดำเนินการเป็นโครงการแรก แนวเส้นทางเป็นเส้นทางตัดใหม่ระดับดิน เริ่มต้นจากอำเภอนครชัยศรี จังหวัดนครปฐม ไปสิ้นสุดที่อำเภอท่ายาง จังหวัดเพชรบุรี แนวเส้นทางนี้เกิดจากการปรับปรุงโดยนำแนวเส้นทางสายปากท่อ-ชะอำ มารวมกับแนวเส้นทางทางหลวงแนวใหม่สายนครชัยศรี-ราชบุรี และแนวเส้นทางในโครงการทางหลวงพิเศษสายสมุทรสาคร-แหลมผักเบี้ย-อำเภอชะอำ (โครงการแหลมผักเบี้ย) 
โครงการนี้ ถือได้ว่าเป็นเส้นทางทดแทนโครงการแหลมผักเบี้ย ที่จะมีการก่อสร้างเส้นทางพาดผ่านอ่าวไทย (มอเตอร์เวย์อ่าวไทย) ซึ่งเป็นโครงการที่มีปัญหาเรื่องผลกระทบด้านสิ่งแวดล้อมและใช้เงินลงทุนเป็นจำนวนมาก โดยโครงการดังกล่าวจะสร้างบนผิวดินเชื่อมต่อจากทางหลวงพิเศษหมายเลข 81 สายบางใหญ่-กาญจนบุรี ที่อำเภอนครชัยศรีจังหวัดนครปฐม แล้วยกระดับลงสู่ทะเล บริเวณวัดกระซ้าขาว จังหวัดสมุทรสาคร ผ่านอ่าวไทยตอนใน ไปขึ้นฝั่งที่ตำบลบางแก้ว-ตำบลแหลมผักเบี้ย อำเภอบ้านแหลม จังหวัดเพชรบุรี ผ่านบ้านดอนมะขามช้าง ตำบลนาพันสาม ตำบลหาดเจ้าสำราญ เพื่อไปยังอำเภอชะอำ จังหวัดเพชรบุรี แต่สำหรับโครงการทางหลวงพิเศษหมายเลข 8 ได้เลี่ยงจากแนวเส้นทางดังกล่าวมาเป็นทางหลวงพิเศษระหว่างเมือง สาย นครปฐม-ชะอำ ระยะทางประมาณ 115 กิโลเมตร มีจุดเริ่มต้นเชื่อมต่อกับทางหลวงพิเศษระหว่างเมือง สายบางใหญ่-บ้านโป่ง ที่จังหวัดนครปฐมเช่นเดียวกันกับโครงการแหลมผักเบี้ย แต่ใช้แนวเส้นทางของทางหลวงแผ่นดินหมายเลข 338 สายอรุณอมรินทร์–ราชบุรี ตอนนครชัยศรี-ราชบุรี ผ่านจังหวัดราชบุรี สมุทรสงคราม และไปสิ้นสุดที่อำเภอท่ายาง จังหวัดเพชรบุรี
พื้นที่ที่เส้นทางพาดผ่าน.
การดำเนินการศึกษาโครงการ มีพื้นที่ครอบคลุม 18 อำเภอ ในพื้นที่ 5 จังหวัด ดังนี้
แนวเส้นทาง.
เริ่มจากด้านทิศตะวันออกของจังหวัดนครปฐม ที่จุดเชื่อมต่อกับโครงการทางหลวงพิเศษหมายเลข 81 สายบางใหญ่-กาญจนบุรี บริเวณกิโลเมตรที่ 23+500 ด้านทิศเหนือของบ้านท้องไทร ตำบลแหลมบัว อำเภอนครชัยศรี จังหวัดนครปฐม จากนั้นมุ่งไปทางทิศใต้ข้ามทางรถไฟสายใต้บริเวณด้านทิศตะวันตกของชุมชนบ้านศีรษะทอง แล้วข้ามทางหลวงแผ่นดินหมายเลข 4 (ถนนเพชรเกษม) บริเวณด้านทิศตะวันตกของบริษัท ไทยน้ำทิพย์ จำกัด แล้วตรงต่อไปผ่านบริเวณด้านทิศตะวันออกของบ้านคลองวัว จากนั้นเบี่ยงแนวไปทางด้านทิศตะวันตกเฉียงใต้เพื่อใช้แนวเส้นทางของโครงการทางหลวงแนวใหม่สายนครชัยศรี–ราชบุรี (ต่อเนื่องมาจากจุดสิ้นสุดถนนบรมราชชนนี) ผ่านด้านทิศใต้ของบ้านโคกพระเจดีย์ไปเชื่อมต่อกับทางหลวงแผ่นดินหมายเลข 375 (ถนนพระประโทน-บ้านแพ้ว) บริเวณด้านทิศใต้ของมหาวิทยาลัยคริสเตียน แล้วผ่านที่โล่งที่เป็นพื้นที่เกษตรกรรมเป็นส่วนใหญ่ ไปเชื่อมต่อกับทางหลวงแผ่นดินหมายเลข 325 (ถนนสมุทรสงคราม-บางแพ) บริเวณกิโลเมตรที่ 18+850 ด้านทิศเหนือของวัดหลวงพ่อสด จากนั้นเบี่ยงแนวลงใต้ไปข้ามแม่น้ำแม่กลองด้านทิศตะวันออกของตำบลบางป่า ผ่านด้านทิศตะวันตกของอำเภอวัดเพลง แล้วเบี่ยงแนวลงไปทางทิศใต้อีกครั้งจนตัดผ่านทางหลวงแผ่นดินหมายเลข 3093 (ถนนสมุทรสงคราม-ปากท่อ) บริเวณด้านทิศตะวันออกของอำเภอปากท่อ ไปสิ้นสุดที่จุดเชื่อมต่อกับทางหลวงแผ่นดินหมายเลข 35 (ถนนพระรามที่ 2) รวมระยะทางประมาณ 72 กิโลเมตร
เริ่มจากจุดเชื่อมต่อกับทางหลวงแผ่นดินหมายเลข 35 (ถนนพระรามที่ 2) แล้วเบี่ยงแนวเส้นทางไปเลียบเขตทางรถไฟสายใต้ด้านตะวันออกบริเวณตำบลยี่สาร อำเภออัมพวา จังหวัดสมุทรสงคราม และตำบลเขาย้อย อำเภอเขาย้อย จังหวัดเพชรบุรี แล้วตัดข้ามทางรถไฟบริเวณด้านใต้ของบ้านหนองหญ้าปล้อง จากนั้นมุ่งลงใต้ไปเชื่อมต่อทางหลวงแผ่นดินหมายเลข 4 (ถนนเพชรเกษม) ด้านทิศเหนือของชุมชนบ้านหัวสะพาน ประมาณ 8 กิโลเมตรก่อนถึงตัวเมืองเพชรบุรี หลังจากนี้แนวเส้นทางส่วนใหญ่ตัดผ่านพื้นที่เกษตรกรรมในพื้นที่อำเภอเมืองเพชรบุรี อำเภอบ้านลาด และอำเภอท่ายางไปจนสิ้นสุดแนวเส้นทางที่จุดเชื่อมต่อกับแนวทางหลวงพิเศษระหว่างเมือง สายชะอำ-ชุมพร บริเวณด้านทิศเหนือของบ้านท่าต้นโพธิ์ ตำบลท่าคอย อำเภอท่ายาง จังหวัดเพชรบุรี รวมระยะทางประมาณ 46 กิโลเมตร
รูปแบบ.
เป็นทางหลวงระดับพื้นดิน ขนาด 4 ช่องจราจรไป-กลับ ซึ่งสามารถขยายเป็น 8 ช่องจราจรได้ในอนาคต พร้อมทางบริการชุมชนขนาด 2 ช่องจราจรขนานไปกับทางหลวงพิเศษในบางช่วง ยานพาหนะสามารถใช้ความเร็วสูงได้ตามที่ออกแบบ 120 กิโลเมตรต่อชั่วโมง